1. ΝΟΜΟΣ υπ’ αριθ. 1753 της 12/17 Απρ. 1951 (ΦΕΚ Α΄ 112) Περί παιδικών εξοχών δια τα τέκνα των ναυτικών. Άρθρ.1.-1.Επιτρέπεται όπως εκ των διαθεσίμων κεφαλαίων του Ασφαλιστικού Οργανισμού Κινδύνων Πολέμου (Α.Ο.Κ.Π.) διατεθή δι’ αποφάσεως του Διοικητικού Συμβουλίου αυτού, εγκρινομένης υπό του Υπουργού της Εμπορικής Ναυτιλίας, ποσόν μέχρι εβδομήκοντα πέντε χιλιάδων λιρών Αγγλίας, κατ’ ανώτατον όριον, δια την αγοράν καταλλήλου γηπέδου και ανέγερσιν επ’ αυτού μονίμων εγκαταστάσεων δια παιδικάς εξοχάς των τέκνων των ναυτικών. Εάν το ποσόν τούτο δεν επαρκέση δια την πλήρην εκτέλεσιν του έργου της ανεγέρσεως και του εξοπλισμού των εγκαταστάσεων, την περιπλέον απαιτηθησομένην δαπάνην καταβάλλει το Ναυτικόν Απομαχικόν Ταμείον εκ του παρ’ αυτώ Κεφαλαίου Ανεργίας και Ασθενείας Εργατών θαλάσσης κατόπιν αποφάσεως του Διοικητικού Συμβουλίου του Ν.Α.Τ. εγκρινομένης υπό του Υπουργού της Εμπορικής Ναυτιλίας. 2.Δια την αγοράν του καταλλήλου γηπέδου, το οποίον δέον να κείται εντός της περιοχής Αττικής και να ανήκη εις Μονάς ή Νομικά Πρόσωπα Δημοσίου Δικαίου, προκηρύσσεται μειοδοτικός διαγωνισμός υπό του Α.Ο.Κ.Π. διεξαγόμενος ενώπιον Επιτροπής οριζομένης υπό του Δ.Σ. αυτού. Η πρόκρισις του καταλληλοτέρου μεταξύ των προσφερομένων γηπέδων ανατίθεται εις Επιτροπήν συνιστωμένην δι’ αποφάσεως του Υπουργού της Εμπορικής Ναυτιλίας, εκ του Επιθεωρητού Δημοσίων Έργων Α΄ περιφερείας, Διευθυντού παιδικών εξοχών Υπουργείου Προνοίας δύο μελών του Διοικητικού Συμβουλίου του Α.Ο.Κ.Π., του Διευθυντού του Οίκου Ναύτου και του προέδρου του Διοικητικού Συμβουλίου του Α.Ο.Κ.Π., ως Προέδρου αυτής. Η ως άνω Επιτροπή προκρίνει κατά πλειοψηφίαν μεταξύ των προσφερθέντων γηπέδων το καταλληλότερον, η δε σχετική απόφασις αυτής υπόκειται εις την τελικήν έγκρισιν του Υπουργού της Εμπορικής Ναυτιλίας. Ο Οργανισμός προς τον αυτόν σκοπόν της εξευρέσεως και αγοράς καταλλήλου γηπέδου δύναται να λαμβάνη μέρος και εις δημοπρασίας Μοναστηριακών και Εκκλησιαστικών κτημάτων ή τοιούτων ανηκόντων εις Νομικά   Πρόσωπα Δημοσίου Δικαίου, κατόπιν αποφάσεως του Διοικητικού Συμβουλίου, οριζούσης το ποσόν της υπό του Α.Ο.Κ.Π., γενησομένης προσφοράς. 3.Το αγοραπωλητήριον συμβόλαιον του προκριθέντος, ή εν δημοπρασία κατακυρωθέντος εις τον Α.Ο.Κ.Π. γηπέδου υπογράφουν οι ορισθησόμενοι εκπρόσωποι του Ν.Α.Τ. εις το οποίον θέλει ανήκει κατά κυριότητα τούτο, ως επίσης και άπασαι αι υπ’ αυτού ανεγερθησόμεναι εγκαταστάσεις των παιδικών εξοχών. Άρθρ.2.-Η εκπόνησις των σχεδίων των εκτελεσθησομένων εγκαταστάσεων ανατίθεται δι’ αποφάσεως του Διοικητικού Συμβουλίου του Α.Ο.Κ.Π. εγκρινομένης υπό του Υπουργού της Εμπορικής Ναυτιλίας εις ένα εκ των χρησιμοποιουμένων υπό του Ν.Α.Τ. ή του Α.Ο.Κ.Π. αρχιτεκτόνων ή μηχανικών. Άρθρ.3.-1.Η εκτέλεσις των οικοδομικών και συμπληρωματικών έργων βάσει του προκριθέντος σχεδίου γίνεται επιμελεία του Α.Ο.Κ.Π. κατόπιν δημοσίου μειοδοτικού διαγωνισμού ενεργουμένου κατά τας ισχύουσας διατάξεις περί εκτελέσεως δημοσίων έργων, εφαρμοζομένας αναλόγως. 2.Δια δημοσίων διαγωνισμών ενεργούνται ωσαύτως και αι προμήθειαι των παντός είδους υλικών και εφοδίων των απιατουμένων δια τον εφοδιασμόν των εγκαταστάσεων με τα χρήσιμα, δια την λειτουργίαν των εξοχών μηχανήματα, σκεύη, έπιπλα κλπ. Εν περιπτώσει ανάγκης διατυπουμένης δι’ αποφάσεως του Διοικητικού Συμβουλίου του Α.Ο.Κ.Π., εγκρινομένης υπό του Υπουργού της Εμπορικής Ναυτιλίας δύναται η προμήθεια ειδών τινων εκ των ως άνω να γίνεται και άνευ διαγωνισμού δι’ αγοράς απ’ ευθείας εκ του εσωτερικού ή εξωτερικού. Άρθρ.4.-1.Αι εργασίαι δια την ανέγερσιν και τον εφοδιασμόν των μονίμων εγκαταστάσεων εκτελούνται υπό την επιμέλειαν του Α.Ο.Κ.Π. όστις δύναται να ζητήση την συνδρομήν των τεχνικών υπηρεσιών των αρμοδίων Υπουργείων και υπηρεσιών ή και να χρησιμοποιήση ιδιώτας τεχνικούς τόσον δια τας προπαρασκευαστικάς της ανεγέρσεως εργασίας όσον και δια την επίβλεψιν των εκτελουμένων έργων. 2.Η αμοιβή των χρησιμοποιηθησομένων ως άνω ιδιωτών     Τεχνικών    ως    και    των     εκπονούν(Αντί της σελ. 659) Σελ. 659(α) 19.Θ.η.1 Παιδικές Εξοχές των τα σχέδια αρχιτεκτόνων ορίζεται βάσει των διατάξεων του από 19 Φεβρ. 1938 Β.Δ/τος «περί αμοιβών ιδιωτών μηχανικών κλπ.» ως τούτο ετροποποιήθη κατ’ ανώτατον όριον, των δε υπαλλήλων των δημοσίων υπηρεσιών εις το 1/4 των δια του ως άνω Β.Δ/τος οριζομένων αμοιβών. 3.Πάσα δαπάνη σχετική με την εξεύρεσιν του γηπέδου και την επιμέλειαν και παρακολούθησιν της ανεγέρσεως και του εφοδιασμού των εγκαταστάσεων καταβάλλεται κατόπιν αποφάσεως του Διοικητικού Συμβουλίου του Α.Ο.Κ.Π., εγκρινομένης υπό του Υπουργού της Εμπορικής Ναυτιλίας. Άρθρ.5.-1.Αι εγκαταστάσεις μετά την ανέγερσιν και τον εξοπλισμόν αυτών παραδίδονται υπό του Α.Ο.Κ.Π. εις το Ναυτικόν Απομαχικόν Ταμείον η δε επιμέλεια της λειτουργίας και της εκπληρώσεως εν γένει του προορισμού των ανατίθεται εις τον Οίκον του Ναύτου. 2.Δια κανονισμού καταρτιζομένου υπό της Διοικητικής Επιτροπής Οίκου Ναύτου και εγκρινομένου δι’ αποφάσεως του Υπουργού της Εμπορικής Ναυτιλίας δημοσιευομένης εις την Εφημερίδα της Κυβερνήσεως ορίζεται ο τρόπος της διοικήσεως και λειτουργίας των παιδικών εξοχών, οι όροι κατά τους οποίους παρέχεται η χρήσις αυτών εις τα τέκνα των ναυτικών, το χρησιμοποιούμενον δια την λειτουργίαν ιδιωτικόν προσωπικόν, τα προσόντα προσλήψεως και αντιμίσθιαι αυτού, η εποπτεία και ο έλεγχος της λειτουργίας και πάσα άλλη λεπτομέρεια αναγκαία δια την αρτίαν εκπλήρωσιν του προορισμού των. Εξεδόθη η υπ’ αριθ. 32477/616 της 31 Μαΐου/21 Ιουν. 1958 αποφ. Υ .Ε.Ν. περί εγκρίσεως Κανονισμού Παιδικών εξοχών, τροποποιηθείσα δια της υπ’ αριθ. 34367/522 της 11/24 Μαΐου 1960 (ΦΕΚ Β΄ 217) ομοίας. Εν συνεχεία εξεδόθη η υπ’ αριθ. 59165/2000 της 2/29 Αυγ. 1962 απόφ. ΥΕΝ (ΦΕΚ Β΄ 303) περί εγκρίσεως Κανονισμού λειτουργίας των Παιδικών Εξοχών Οίκου Ναύτου (ΠΕΟΝ) ήτις κατήργησε τας προηγουμένας. Άρθρ.6.-Πάσαι αι δαπάναι δια την λειτουργίαν των παιδικών εξοχών διατίθενται εκ του παρά τω Ν.Α.Τ. υφισταμένου Κεφαλαίου Ανεργίας και ασθενείας ναυτικών, εις τον ετήσιον δε προϋπολογισμόν του Οίκου Ναύτου αναγράφονται εις ειδικά άρθρα αυτού αι αιτούμεναι πιστώσεις δια την λειτουργίαν των εξοχών. Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. Σελ. 660(α) Παιδικές Εξοχές 19.Θ.η.1 